McLaren

McLaren, ditubuhkan pada 1963 oleh Bruce McLaren (1937–1970) dari New Zealand, ialah sebuah pasukan Formula Satu yang berpengkalan di Woking, Surrey, UK. McLaren lebih dikenali sebagai pasukan pengeluar Formula Satu tetapi turut bersaing di dalam kejuaraan Indianapolis 500-Mile Race dan Canadian-American Challenge Cup. McLaren adalah salah satu pasukan paling berjaya dalam Formula Satu, telah memenangi 177 perlumbaan, 12 Kejuaraan Pemandu dan 8 Kejuaraan Pengeluar.

Pasukan sekarang ditubuhkan hasil gabungan Bruce McLaren Motor Racing dengan Project Four Racing Ron Dennis pada tahun 1981. Pasukan ini diurus oleh Ron Dennis dan merupakan sebahagian daripada syarikat McLaren Racing, ahli Kumpulan McLaren. Enjin dibekalkan oleh pemegang saham McLaren Mercedes-Benz melalui Rangkaian kuasa berprestasi tinggi Mercedes AMG.

Penajaan
Pasukan ini telah mempunyai empat jenama untuk penajaan kejuaraan dalam sejarahnya: Yardley (1971-1973), Marlboro (1974-1996), West (1997-2005) dan Vodafone (2007-kini).

Reemtsma (melalui jenama West) merupakan  penajaan kejuaraan McLaren dari 1997 hingga 29 Julai 2005, after which McLaren were obliged to seek a new principal sponsor due to a European Union directive banning iklan tembakau. Pasukan tersebut oleh itu dikenali sebagai Team McLaren Mercedes sehingga akhir 2006.

Penajaan kejuaraan semasa adalah Vodafone, dengan nama rasmi pasukan untuk musim 2007, 2008 dan 2009 ialah Vodafone McLaren Mercedes, seperti diumumkan pada Disember 2005.

Selain daripada penajaan kejuaraan, penaja semasa yang lain termasuk Diageo (jenama wiski Johnnie Walker), aigo, FedEx, Hugo Boss, H&R, Hilton Hotels, Mobil 1 (fuel and lubricants), Santander, SAP, Lenovo dan Reebok.

Sejarah perlumbaan: Formula Satu
2000-an
Pada tahun , McLaren gagal untuk mengulangi kejayaan mereka yang terkini, meskipun memenangi tujuh buah perlumbaan dan berjuang dengan pasukan Ferrari sepanjang musim, tetapi akhirnya Ferrari dan Schumacher memenangi kedua-dua kejuaraan. Pada tahun , Häkkinen telah dikalahkan oleh Coulthard buat kali pertama sejak tahun 1997 dan Häkkinen bersara selepas musim ini berakhir, dan tempatnya diambil oleh Kimi Räikkönen, Pada tahun , Coulthard memenangi satu-satunya perlumbaan McLaren pada musim ini di Monaco, manakala Ferrari mengulangi kejayaan McLaren yang dicapai pada tahun 1988, dengan memenangi 15 buah perlumbaan dalam satu musim.

Tahun  bermula dengan baik, dengan Coulthard memenangi Grand Prix Australia dan Räikkönen memenangi Grand Prix Malaysia. Walau bagaimanapun, prestasi mereka terjejas apabila kereta MP4-18 yang direka untuk tahun ini mengalami masalah ujian kemalangan dan kebolehpercayaan. Ini memaksa McLaren untuk menggunakan kereta MP4-17D. Namun begitu, Räikkönen menjaringkan mata secara konsisten dan mencabar untuk kejuaraan sehingga ke perlumbaan terakhir, dan akhirnya kalah dengan dua mata sahaja. Pasukan memulakan tahun  dengan MP4-19, namun prestasi kereta ini yang teruk menyebabkan ia digantikan pada pertengahan musim oleh MP4-19B. Dengan ini, Räikkönen memenangi satu-satunya perlumbaan McLaren pada musim ini di Grand Prix Belgium, dan McLaren mendapat tempat kelima dalam kejuaraan pengeluar, iaitu keputusan mereka yang paling teruk sejak tahun 1983.

Coulthard kini memandu untuk Red Bull Racing pada tahun , dan digantikan oleh bekas juara CART dan pemandu Williams, Juan Pablo Montoya. McLaren memenangi sepuluh buah perlumbaan, namun masalah kebolehpercayaan sekali lagi menimpa McLaren. Ini menyebabkan Renault dan pemandu mereka, Fernando Alonso, memenangi kedua-dua kejuaraan pemandu dan pengeluar.

Pada tahun , pasukan gagal untuk membina kereta yang berdaya saing untuk memenangi mana-mana kejuaraan. Kebolehpercayaan dan kelajuan pasukan Ferrari dan Renault menghalang pasukan daripada memenangi mana-mana perlumbaan buat kali pertama dalam masa satu dekad. Montoya meninggalkan McLaren untuk bertanding dalam NASCAR selepas Grand Prix Amerika Syarikat, di mana beliau berlanggar dengan Räikkönen pada awal perlumbaan; dan pemandu ujian, Pedro de la Rosa, mewakili McLaren bagi baki perlumbaan pada musim ini. Räikkönen pula meninggalkan McLaren untuk menyertai Ferrari selepas musim ini berakhir.

Steve Matchett berpendapat bahawa kebolehpercayaan McLaren yang teruk pada tahun 2006 dan pada tahun-tahun sebelumnya adalah disebabkan oleh kekurangan kesinambungan dan kestabilan dalam pasukan.


Musim  menyaksikan Fernando Alonso, yang telah diberikan kontrak setahun sebelumnya, di samping protege jangka masa lama McLaren, Lewis Hamilton, memulakan musim ini bersama McLaren. Pasangan tersebut memenangi empat perlumbaan masing-masing, tetapi ketegangan timbul di dalam pasukan selepas beberapa pengulas mendakwa bahawa Alonso tidak dapat mengatasi kedayasaingan Hamilton. Di Grand Prix Hungary, Alonso sengaja menghalang rakan sepasukannya pada pusingan kelayakan dan pasukan tidak dibenarkan untuk mendapat mata kejuaraan pengeluar pada perlumbaan tersebut. Selepas itu, pasukan McLaren telah disiasat oleh FIA kerana memiliki pelan terperinci kereta Ferrari - yang dipanggil kontroversi "Spygate". Pada perbicaraan pertama, pengurusan McLaren secara konsisten menafikan semua pengetahuan mengenai perkara tersebut, dan menyalahkan seorang "jurutera penyangak". Walau bagaimanapun, pada pendengaran terakhir, McLaren telah didapati bersalah dan dikecualikan daripada kejuaraan pengeluar dan didenda $100 juta. Pemandu dibenarkan berlumba tanpa menerima penalti, dan walaupun Hamilton mendahului kejuaraan pemandu ketika berada pada perlumbaan terakhir di Brazil, Räikkönen dan Ferrari memenangi perlumbaan tersebut dan memenangi kejuaraan pemandu, satu mata di hadapan kedua-dua pemandu McLaren. Pada bulan November, Alonso dan McLaren bersetuju untuk menamatkan kontrak mereka dengan persetujuan bersama, dan Heikki Kovalainen mengisi kerusi perlumbaan yang kosong itu bersama Hamilton.


Pada tahun , Hamilton dan pemandu Ferrari, Felipe Massa dan Räikkönen bersaing untuk kejuaraan tahun 2008; Hamilton menang lima kali dan walaupun menang di Grand Prix Belgium, beliau kemudiannya diturunkan ke tempat ketiga kerana memotong sebuah selekoh, dan kemenangan tesebut diberikan kepada Massa. Selepas tiba di Brazil, Hamilton memiliki kelebihan tujuh mata ke atas Massa. Massa memenangi perlumbaan tersebut, tetapi Hamilton memenangi kejuaraan pemandu pertamanya dengan memintas Sebastian Vettel untuk tempat kelima pada selekoh terakhir perlumbaan. Walaupun memenangi Grand Prix sulungnya di Hungary, Kovalainen menamatkan musim di tempat ketujuh dalam kedudukan keseluruhan, dan membolehkan Ferrari untuk memenangi kejuaraan pengeluar.

Sebelum bermulanya musim , Dennis bersara sebagai ketua pasukan, dan menyerahkan tanggungjawab tersebut kepada Martin Whitmarsh. Tetapi McLaren memulakan tahun ini dengan teruk: Kereta MP4-24 menunjukan prestasi yang kurang memberangsangkan. Namun begitu, McLaren bangkit kembali selepas Hamilton menang di Grand Prix Hungary dan Grand Prix Singapura. McLaren menandatangani juara tahun ini, iaitu Jenson Button, untuk menggantikan Kovalainen, dan menjadi rakan sepasukan Hamilton pada tahun .

2010-an
Button memenang dua kali (di Australia dan China) dan Hamilton menang tiga kali (di Turki, Kanada dan Belgium), tetapi mereka dan McLaren gagal untuk memenangi kejuaraan masing-masing kerana tahun ini dikuasai oleh pasukan Red Bull.

Hamilton dan Button kekal bersama McLaren untuk musim , dengan Hamilton memenangi 3 perlumbaan - China, Jerman dan Abu Dhabi. Button juga memenangi tiga perlumbaan - Kanada, Hungary dan Jepun. Butang menamatkan musim di tempat kedua dalam kejuaraan pemandu, 270 mata di belakang Juara Pemandu tahun 2011, Sebastian Vettel dari pasukan Red Bull Racing. McLaren pula mendapat tempat kedua dalam kejuaraan pemandu, di belakang Red Bull Racing.

Tahun  menyaksikan McLaren memenangi perlumbaan pembuka tirai di Australia dengan keputusan 1-3 untuk Button dan Hamilton, manakala Hamilton memenangi Kanada, tetapi pada pertengahan musim ini, iaitu pada perlumbaan tanah air pasukan di Silverstone, McLaren hanya mampu mendapat tempat kelapan (Hamilton) dan kesepuluh (Button), manakala kejuaraan pemandu dan pengeluar dikuasai oleh Red Bull Racing dan Ferrari. Kereta McLaren tahun ini juga mengalami masalah kebolehpercayaan yang menyebabkan pasukan dan pemandu gagal untuk meraih mata yang berharga, terutamanya di Singapura dan Abu Dhabi, di mana Hamilton bersara dari kedua-dua perlumbaan tersebut ketika mendahului perlumbaan.

Sergio Pérez mengantikan Hamilton untuk tahun 2013, dengan Hamilton menggantikan Michael Schumacher di Mercedes. Kereta pasukan untuk musim ini, iaitu MP4-28, telah dilancarkan pada 31 Januari.

2020-an
Pada tahun , McLaren sekali lagi menggunakan enjin Mercedes.

 Rujukan 

Nota kaki

 Pautan luar 


 Bruce McLaren Trust

Kategori:Pengeluar Formula Satu
Kategori:Peserta Formula Satu
Kategori:Pengeluar kereta lumba British
Kategori:Vodafone
Kategori:McLaren Group